«ДэIэпыкъуэгъу псынщIэхэм» аргуэру къахохъуэ
УФ-м и Правительствэм къэралым и сымаджэщ-хэр зыхуэныкъуэ Iэмэпсымэхэмрэ автомашинэхэм-рэ къещэхури, хэгъуэгу-хэм ятрегуашэ. Мы зэм абы щыщу «ДэIэпы-къуэгъу псынщIэ» машинэу бгъу республикэм къылъысащ.
— ДэркIэ нэхъыщхьэр, япэ игъэщыпхъэу къэтлъытэр цIыхухэм я узыншагъэр хъумэнырщ. Абы и лъэныкъуэкIэ мыхьэнэшхуэ иIэщ медицинэ IуэхущIапIэхэр зыхуей-зыхуэфIкIэ къызэдгъэпэщыным, цIыхухэм медицинэ хуэIухуэщIэр и зэманым фIэмыкIыу ягъуэтыным. 2014 гъэм республикэ бюджетым и мылъкукIэ «ДэIэпыкъуэгъу псынщIэ» машинэу 60-м щIигъу къэтщэхуащ. Сымаджэщхэр зыхуеину IэмэпсымэхэмкIэ ирикъуу къызэдгъэпэщыным теухуа лэжьыгъэхэм къалэхэмрэ районхэмрэ щыпыдощэ. Языныкъуэ медицинэ IуэхущIапIэхэр зыдогъэпэщыж, языныкъуэхэм къыпыдощIыхь. И кIэм ныдогъэс Анзорей район сымаджэщыр зыхуэныкъуэ техникэхэмкIэ ирикъуу къызэдгъэпэщыныр. Шэрэдж районым сымаджэщ щыухуэныр федеральнэ программэм етIанэгъэ хэдгъэхьэну ди мурадщ, — жиIащ КъБР-м и Правительствэм и УнафэщI Мусуков Алий.
Премьер-министрым республикэм и къалэхэмрэ районхэмрэ дэт сымаджэщхэм я дохутыр нэхъыщхьэ-хэм яритащ «ДэIэпыкъуэгъу псынщIэ» машинэхэм я IункIыбзэIуххэр. Къэбэрдей-Балъкъэрым къэхъукъащIэ шынагъуэ дыдэхэмкIэ и центрым реанимобиль «С» классымрэ «Уаз-39629» автомобилымрэ тыгъэ хуащIащ. Апхуэдэу машинэхэр хуагъэфэщащ Балъкъэр Ипщэ къуажэм и участковэ сымаджэщым, Налшык къалэм и клиникэ сымаджэщ №1-м, Зеикъуэ, Тэрч, Май, Шэджэм район сымаджэщхэм.
ТЕКIУЖЬ Заретэ.
Сурэтхэр Къарей Элинэ трихащ.
